




Z A P I S N I K
s 16. sjednice Vijeća Mjesnog odbora Mimara
održane 28. rujna 2022. godine
u prostorijama MO Mimara, Vodnikova 15, s početkom u 18 sati


U 18 sati počinje 16. sjednica Vijeća Mjesnog odbora Mimara. Prisutni članovi Vijeća Mjesnog odbora (MO) Mimara su Ana Podnar, Lina Budak, Nada Jagetić i Iva Špoljar Šarić.

Predsjednica Vijeća MO Mimara pozdravlja prisutne i konstatira da su na sjednici prisutni svi članovi Vijeća, čime su stečeni uvjeti za raspravu i pravovaljano odlučivanje.


DNEVNI RED

1. Izmjena i dopuna Programa građenja komunalne infrastrukture na području grada Zagreba u 2022., mišljenje-traži se 
1. Izmjene Programa održavanja javnih prometnih površina, građevina i uređaja javne rasvjete te izvanrednog održavanja nerazvrstanih cesta na području grada Zagreba u 2022., mišljenje-traži se
1. Upiti građana
1. Razno

Isti je prihvaćen te predsjednica Vijeća MO Mimara otvara raspravu o zapisniku s 15. sjednice Vijeća MO Mimara. Kako primjedbi na zapisnik nema, Vijeće jednoglasno prihvaća zapisnik s 15. sjednice Vijeća MO Mimara održane 31. kolovoza 2022. godine.


1. Predsjednica Vijeća obavještava članove o dopisu te izmjenama i dopunama Programa građenja komunalne infrastrukture na području grada Zagreba u 2022. godine. Članovi MO Mimara raspravljaju o programu i daju suzdržano mišljenje o istome jer nisu upoznati s problematikom. 




Na temelju članka 28. Poslovnika Vijeća Mjesnog odbora „Mimara“ Vijeće Mjesnog odbora „Mimara“, na 16. sjednici, 28.rujna 2022. donosi

ZAKLJUČAK

o izmjenama  i dopunama Programa građenja komunalne infrastrukture na području Grada Zagreba u 2022.

0. [bookmark: _Hlk99355106]Vijeće Mjesnog odbora „Mimara“daje  suzdržano mišljenje o izmjenama i dopunama  Programa građenja komunalne infrastrukture na području Grada Zagreba u 2022.  jer nisu upoznati s problematikom.

0. Ovaj će Zaključak biti dostavljen Vijeću Gradske četvrti Donji grad i Gradskom uredu za mjesnu samoupravu, civilnu zaštitu i sigurnost na daljnje postupanje.

[bookmark: _Hlk90379474]KLASA: 024-08/22-003/1931
URBROJ: 251-13-11-1-22-3

2. Predsjednica Vijeća obavještava članove o dopisu i izmjenama Programa održavanja javnih prometnih površina, građevina i uređaja javne rasvjete te izvanrednog održavanja nerazvrstanih cesta na području grada Zagreba u 2022. godine. Članovi MO Mimara raspravljaju o programu i daju suzdržano mišljenje o istome jer nisu upoznati s problematikom.




Na temelju članka 28. Poslovnika Vijeća Mjesnog odbora „Mimara“ Vijeće Mjesnog odbora „Mimara“, na 16. sjednici, 28.rujna 2022. donosi

ZAKLJUČAK

o izmjenama   Programa održavanja javnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.


0. Vijeće Mjesnog odbora „Mimara“ daje  suzdržano mišljenje o izmjenama  Programa održavanja javnih površina ,građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.  jer nisu upoznati s problematikom.

0. Ovaj će Zaključak biti dostavljen Vijeću Gradske četvrti Donji grad i Gradskom uredu za mjesnu samoupravu, civilnu zaštitu i sigurnost na daljnje postupanje.

3. Predsjednica Vijeća obavještava članove da je jučer zaprimljen upit gđe Danice Karabatić proslijeđen iz Područne službe upućen Službi za građane Ureda gradonačelnika 18. rujna 2022. U navedenom upitu gđa Karabatić iz MO Središće predlaže da se novopostavljeni stolovi za stolni tenis iz Crnatkove ulice (MO Mimara) prebace u MO Središće kako taj MO ne bi morao naručivati nove stolove. Obrazloženje je da se „stolovi u Crnatkovoj ne koriste“. Članovi MO Mimara raspravljaju o navedenome te više članica navodi da se stolovi koriste, pogotovo u večernjim satima. Upravo na inicijativu stanovnika Crnatkove prošle godine su naručeni novi stolovi i isti su postavljeni ove godine. Članovi MO Mimara donose zaključak da se ne slažu s prijedlogom gđe Karabatić i odbijaju prijedlog za prebacivanje stolova iz Crnatkove na Središće jer te stolove stanovnici MO Mimara redovno koriste, osobito tijekom lijepog vremena. 

Predsjednica Vijeća obavještava članove da je u proteklom razdoblju većina upita građana bila vezana za novi program odlaganja otpada. Sugrađanima koji su nam se do sada obraćali e-mailom poslan je letak „Obavijest o promjeni usluge sakupljanja otpada u centru Zagreba“ u digitalnom obliku, a ostalima će se do 1.10.2022. leci podijeliti u kasliće.  
Na temu zelenih otoka, članovi MO Mimara raspravljaju o postojećim zelenim otocima i spremnicima na području MO Mimara te donose sljedeći prijedlog lokacija novih zelenih otoka: 

1) Trg RH (HNK) - križanje s Frankopanskom – plastika, bio i papir
2) Mažuranićev trg  
· križanje s Trgom RH (kod Sokola) - plastika, bio i papir ili
· križanje s Vukotinovićevom (kod kioska Tiska) - plastika, bio 
3) Marulićev trg - križanje s Vukotinovićevom – staklo (već) je, staviti papir
4) Crnatkova ulica – premjestiti zeleni otpad kod broja 8 jer mu je teško pristupiti i postaviti zeleni otok (plastika, staklo, bio i papir):
· križanje sa Savskom ili
· jugoistočno križanje Runjaninov i Crnatkove (kod H2O na zelenoj površini koju trenutno neovlašteno koristi H2O za parkiranje (prostor između H2O i prolaza prema pothodniku koji spaja Runjaninovu/Crnatkovu s Koturaškom) kako bi se spriječilo nepropisno parkiranje auta po istoj) - plastika, staklo, bio i papir
5) Savska ulica – pred brojem 3 (već ima nekih spremnika) - plastika, staklo, bio i papir
6) Kačićeva ulica - plastika, staklo, bio i papir
· križanje s Klaićevom ili 
· križanje s Kršnjavoga
7) Ulica Izidora Kršnjavi – u školskom dvorištu (već ima nekih spremnika) - plastika, staklo, bio i papir

3. Pod točkom Razno, predsjednica Vijeća obavještava članove o Rješenju Gradskog ureda za obnovu, izgradnju, prostorno uređenje, graditeljstvo, komunalne poslove i promet kojim se nalaže postavljanje zaštitne ogradice na dužini od oko 160 m na Marulićevom trgu. Članovi MO Mimara raspravljaju o navedenome i ne slažu se s donesenim rješenjem. Smatraju da je ogradica nepotrebna, vjerojatno skupa i neće spriječiti vožnju automobilima do parka na Marulićevom trgu. Članovi MO Mimara predlažu da se na području Marulićevog trga (kod skretanja iz zelenog vala na Marulićev trg) rezerviraju 2 parkirna mjesta za potrebe Fakulteta kemijskog inženjerstva i tehnologije, te negdje (kod broja 6) da se rezerviraju 2 parkirna mjesta za potrebe Državnog arhiva. Kao što je više puta isticano, promet i vožnju automobilima kroz park Marulićevog trga i to sjevernom stranom trga (ispred sjeverne strane Državnog arhiva) treba onemogućiti postavljanjem lanca s istočne i zapadne strane tog trga. 

Predsjednica Vijeća obavještava članove o 13. koordinaciji predsjednika Vijeća Gradske četvrti Donji grad i predsjednika Vijeća Mjesnih odbora, održanoj 24.09.2022. godine na kojoj je bilo riječi o novom programu sakupljanja otpada te o prioritetima malih komunalnih aktivnosti za 2023. godinu. Za sada je prihvaćeno dosta prijedloga MO Mimara za 2023. godinu.

U nastavku se raspravlja o aktualnostima na području MO Mimara, o već donesenim zaključcima te o njihovom izvršenju. Članovi MO Mimara ističu kako nemaju nikakve povratne informacije o zaključcima te mole Vijeće Gradske četvrti da ih obavijest o istima. 
Ponavljaju se sljedeći zaključci: 
· MO Mimara traži od Gradske četvrti uklanjanje praznog kioska s frižiderom u Vodnikovoj ulici jer kiosk mjesecima ne radi i samo zauzima prostor nogostupa namijenjen pješacima.

· MO Mimara traži od Gradske četvrti uklanjanje ZET-ovog kioska na Mažuranićevom trgu koji je zatvoren i ne radi ili stavljanje istog u funkciju.

· MO Mimara traži od Gradske četvrti rješavanje problema s beskućnima koji spavaju u Crnatkovoj te ispred hotela Westin i muzeja Mimara i obavještavanje Centra za socijalnu skrb Zagreb – Podružnice Centar o uočenom problemu naših sugrađana koji nemaju krov nad glavom.  

· MO Mimara traži od Gradske četvrti sprečavanje prometa (vožnje) vozilima po Rooseveltovom trgu (ispred muzeja Mimara) postavljanjem pomičnih žardinjera ili slično. Tamo se ponekad zaustavljaju školski autobusi, ali to nije svakodnevno te bi za to trebalo koristiti autobusnu stanicu na Mažuranićevom trgu. 

· MO Mimara traži od Gradske četvrti hitno rješavanje problema nepropisnog parkiranja automobila na pločniku ispred i oko noćnog kluba H2O, kao i na nogostupu ispred istočne strane hotela Westin (u dijelu ispred noćnog kluba Ray i trgovine DM), a sada i južnije po zelenoj površini.

· MO Mimara traži od Gradske četvrti postavljanje lanca ispred Državnog arhiva na Marulićevom trgu kako bi se spriječilo parkiranje po parku.

· MO Mimara traži od Čistoće redovito čišćenje stajališta za tramvaje u Savskoj, Vodnikovoj i na Rooseveltovom trgu budući da su nadstrešnice na tim stanicama izrazito prljave.

· MO Mimara traži od Čistoće redovito čišćenje i pranje obje strane Crnatkove ulice uključujući i južni dio nogostupa koji je odvojen zelenom površinom od ceste.

· MO Mimara traži od Gradske četvrti da se provede njihov zaključak vezan za autobusno stajalište u Jukićevoj ulici budući da isto i dalje postoji te se autobusi ondje često parkiraju tijekom razdoblja od više dana. 

Kako više nije bilo pitanja ni komentara, članovi Vijeća MO Mimara dogovaraju termin sjedeće sjednice u 12. listopada 2022. godine u 18.00 sati. 

Sjednica je završila u 19:35 sati. 


Zapisnik vodila: Iva Špoljar Šarić

Zagreb, 29. rujna 2022.

